**ZAPISNIK KONSTITUTIVNE SEJE ŠS FF 2022/23**

????

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Luka Oprešnik, Živa Gornik, Tonya Žagar Savić, Taja Ivanc, Larina Griessler, Tjaša Šimunić, Nik Keber, Hana Kerin, Klara Vrabl, Petra Bolta, Gašper Stražišar, Maša Suša, Lara Oštrbenk, Jure Miholič, Tamara Šterk, Nika Gradišek, Matej Mali, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:**.

**Opravičeno odsotni\_e svetniki\_e: /**

**Dnevni red:**

1. Uradni rezultati volitev.
2. Kandidiranje za funkcije v ŠS FF in oblikovanje organov ŠS FF.
3. Poročilo o delu predsednika ŠS FF v prejšnji sestavi in finančno poročilo za pretekli mandat.
4. Razno.

**Ad 1.**

Dekanja dr. Mojca Schlamberger Brezar pozdravi vse prisotne. V skladu s Pravilnikom o delovanju Študentskega sveta Filozofske fakultete Univerze v Ljubljani na kratko poda poročilo o poteku volitev. Kandidatnih mest je bilo v skladu s Poslovnikom Študentskega sveta Filozofske fakultete Univerze v Ljubljani, sprejetim 31. 5. 2022, 23 (1 mesto za vsak oddelek in 2 mesti za doktorski študij). Kandidacijski postopek je potekal od 21. oktobra do vključno 27. oktobra 2022. V tem času je volilni odbor prejel 23 popolnih kandidatur, po eno za vsako kandidatno mesto. Volitve so potekale v sredo, 9. novembra, v sistemu SimplyVoting, in sicer od 9.00 do 16.00. Študentje so bili o volitvah in njihovem poteku obveščeni prek referatov za prvo, drugo in tretjo stopnjo. 7. novembra so prejeli navodila za uporabo sistema SimplyVoting in opomnik k oddaji glasov. Poziv h glasovanju se jim je ponovno poslalo zjutraj na dan volitev. Rezultate volitev smo iz sistema pridobili 9. novembra po koncu volitev. Ugotavljamo, da je glas oddalo 690 študentov (17,5 %) od 3953 študentov, ki so bili vpisani v volilni imenik

Na današnji seji prisotni svetniki in svetnice so izvoljeni za novo mandatno obdobje. Podrobnejše informacije o tem, koliko glasov je prejel posamezni kandidat oz. kandidatka so zapisane v Poročilu o volitvah, ki je objavljeno na spletni strani Filozofske fakultete pod zavihkom ŠS FF. Dekanja vsem svetnikom in svetnicam čestita za izvolitev in izrazi upanje, da bodo tako kot s preteklo sestavo študentskega sveta tudi z novo dobro sodelovali in delovali v prid študentski skupnosti na Filozofski fakulteti.

**Sklep:** ŠS FF se seznanja z mandati za mandatno obdobje 2022/23 in potrjuje mandate vseh izvoljenih svetnikov.

**Glasovanje: Za:** 22 **Proti:** 0 **Vzdržani:** 0

**Ad 2.**

Kandidiranje za funkcije v ŠS FF in oblikovanje organov ŠS FF.

Volilna komisija v sestavi Sara Svati Sharan, Brina Minca Herlec in Nik Keber je prejela 3 kandidature, ki so bile vse oddane pravočasno in so bile ustrezno izpolnjene. Na mesto predsednice ŠS FF kandidira Živa Gornik, na mesto podpredsednice za področje finančnega poslovanja ŠS FF kandidira Larina Griessler in na mesto podpredsednice za področje študijskih zadev ŠS Klara Vrabl.

Predstavi se Živa Gornik. Je ena izmed študentk s posebnim statusom, ker ima disleksijo in ADHD, zato se bo v bodoče posebej zavzemala za študente s posebnim statusom, saj je, kot rečeno, tudi sama ena izmed njih in ve, kako jim je. Na FF opravlja veliko funkcij, torej ima dober pregled nad delovanjem fakultete in se je zato tudi določila za kandidaturo. Zavzemala se bo za varno študijsko okolje, za transparentno delovanje FF, npr. izvedba volitev, povezovanje in sodelovanje študentov in kadra, mreženje in povezovanje med oddelki in različnimi študentskimi funkcijami, med različnimi problematikami (tuji študentje, študentje s posebnim statusom itd.). Rada bi organizirala tribuno, kjer bi študentje lahko spraševali svetnike, kaj delajo in kako potekajo finance. Zavzemala se bo za odstranitev plačevanja potrdil, saje je 5€ ena ura študentskega dela. Prav tako se bo trudila, da bi FF dobila certifikat LGBTQ+ prijazna fakulteta in da bi fakulteta imela po straniščih pripravljene tampone. Trudila se bo delovati transparentno in korektno in v korist vsem študentom, zato nam bo vedno na voljo.

Vprašanja. Kako bi predstavniki uvajali svoje naslednike? Da ne bi ljudje prišli na funkcijobrez izkušenj, nepripravljeni. To naj bi delal vsak na svojem oddelku, odvisno od nas, ali iščemo zadnji trenutek ali že takoj. Ne zdi se ji smiselno težiti za naslednike že na začetku mandata, ampak bi spodbujala vsaj nekje maja, da se o tem začne vsaj pogovarjati, tudi za vodstvene funkcije, v katere si dostikrat potisnjen. Dekanja glede certifikata LGBTQ+ prijazan fakulteta: ko so prevzeli vodenje fakultete, se jim je zdelo nesmiselno, da bi jim ta certifikat podeljevala zunanja agencija, ker so mnenja, da to že so, tudi mnogi strokovnajki za to področje izhajajo iz FF. Zdaj pa so se odločili, da se bodo vseeno prijavili za ta certifikat. V zadnjem času se je sprejel nov Poslovnik ŠS FF, ki pa ima še napake, hkrati pa obstajajo še drugi akti, ki so iz prejšnjih let in bi jih bilo treba popraviti. Kakšen načrt ima Živa Gornik v zvezi s tem? Plan (če bo izvoljena) je, da se sestanemo z vodstvom fakultete in pregledamo zadeve, vsaj roku enega meseca, da odkrijejo, kaj je za popraviti.

Predstavitev kandidatke za podpredsednico za področje finančnega poslovanja ŠS FF, Larina Griessler. To je že njen 4 mandat kot svetnica, 3 mandat finančne ministrice. Težka in zoprna, a ključna funkcija za delovanje ŠS FF. Ona dobro pozna delovanje in vodenje Finančne komisije ŠS FF, dala je čez tudi obdobje COVID-19, zdaj pa se predstavljajo novi izzivi z višanjem cen in težavami s pridobivanjem sredstev z univerze in v prihodnje bo treba poiskati rešitev, kako vse vendarle tudi finančno urediti, ker se je v preteklih letih vrednost točke nižala in se je pojavilo vprašanje, ali je smiselno sofinancirati nek projekt, če lahko financiramo samo majhen delež projekta. Škoda bi bilo, da v prihodnosti ne bi mogli pridobivati financ za projekte v čim večji meri, vsak dobro prijavljen projekt si namreč zasluži sofinanciranje, zato se bo še naprej trudila za to.

Vprašanja. Kakšne pa so možnosti za večje pridobivanje financ? S celotno FK ŠS FF bi bilo potrebno preveriti možnosti, a če se usmerimo in sproti vidimo, kje bi se dalo razbremeniti finance, kdo bi lahko pomagal, potem se to morda da urediti. UL je končno nakazala sredstva, ki so bila obljubljena za junij. Draginja, cene naraščajo, hkrati pa prispevek za ŠS FF ob vpisu ostaja enak. Kakšno je njeno stališče za višanje prispevka? Vprašati se je treba, kaj bi to za študenta pomenilo na dolgi rok, in kot predlog lahko kaj več reče o tem šele, ko bodo preučili dolgoročne možnosti.

Predstavi se kandidatka za mesto podpredsednice za področje študijskih zadev ŠS FF, Klara Vrabl. Je aktivna študentka, kot podpredsednica bo še naprej preverjala kakovost tudi z 1ka anketami, ki so zelo koristne in bi jih tudi aktualizirala, dodala nova vprašanja ali katera odstranila, npr. kot pri VIS anketah bi rada dodala vprašanje glede količine dela za posamezen predmet, da bi dobili primerjavo za kreditne točke, ker so nekateri zelo obremenjeni in je dobro, da imajo tudi prosti čas. Tako bi videli, ali zahtevajo kakšni profesorji preveč in bi se potem z njimi o tem pogovorili. Hkrati bo tudi znotraj KDMŠ-ja pazila na morebitne negativne spremembe študijskih programov in potem sprožila debato med predstavniki in se borila za vse izpitne roke, ki jih imamo trenutno na voljo.

Vprašanja. Strategija reševanja mejnih negativnih mnenj, profesorji ki nimajo zaupanja študentov za napredovanje v višji naziv? Definitivno pogovor s predstavnikom in potem s profesorjem (na tem mestu pride Andraž Fink) in če profesor pogovora ne bi sprejemal, potem še predstojnik oddelka in potem če še to ne pomaga in noben pogovor ne pripelje nikamor, potem se podeli negativno mnenje. Če pa so preko pogovora neke možnosti za spremembo, potem pa podelimo pozitivno mnenje. Stališče glede podajanja mnenj rednih profesojrev, nimamo niti vpogleda v VIS ankete in marsikaj izvemo šele preko govoric? Prosila bo za posredovanje VIS anket, ker se ji že sam pogovor zdi veliko vreden, in je tudi od profesorjev na to dobila do zdaj pozitiven odziv. Tu bi začela in potem tipala, kako daleč še lahko gre. Na tej točki pride Tamara Šterk.

Po predstavitvah kandidatk se začenjo volitve, ki potekajo s tajnim glasovanjem. Posamezna kandidatka mora za izvolitev prejeti več kot polovico glasov vseh izvoljenih svetnikov, torej vsaj 12 glasov. Volilno pravico ima 23 na seji prisotnih svetnikov.

Glasuje se za predsednico. Kandidira Živa Gornik. Glasovalo je vseh 23 svetnikov, ki so prisotni na seji. Vsi glasovi so veljavni. Volilna komisija ugotavlja, da je kandidatka prejela 20 glasov ZA, 0 glasov PROTI in 3 VZDRŽANE glasove. Volilna komisija ugotavlja, da je Živa Gornik izvoljena.

**Sklep:** ŠS FF se seznanja z rezultati volitev za mesto predsednice ŠS FF, na katero je bila izvoljena Živa Gornik.

**Glasovanje: Za:** 23 **Proti:** 0 **Vzdržani:** 0

Glasuje se za podpredsednico za področje finančnega poslovanja. Kandidira Larina Griessler. Glasovalo je vseh 23 svetnikov, ki so prisotni na seji. Vsi glasovi so veljavni. Volilna komisija ugotavlja, da je kandidatka prejela 19 glasov ZA, 0 glasov PROTI in 4 VZDRŽANE glasove. Volilna komisija ugotavlja, da je Larina Griessler izvoljena.

**Sklep:** ŠS FF se seznanja z rezultati volitev za mesto popredsednice ŠS FF za področje finančnega poslovanja, na katero je bila izvoljena Larina Griessler.

**Glasovanje: Za:** 23 **Proti:** 0 **Vzdržani:** 0

Glasuje se za podpredsednico za področje študijske problematike. Kandidira Klara Vrabl. Glasovalo je vseh 23 svetnikov, ki so prisotni na seji. Vsi glasovi so veljavni. Volilna komisija ugotavlja, da je kandidatka prejela 20 glasov ZA, 0 glasov PROTI in 3 VZDRŽANE glasove. Volilna komisija ugotavlja, da je Klara Vrabl izvoljena.

**Sklep:** ŠS FF se seznanja z rezultati volitev za mesto popredsednice ŠS FF za področje študijske problematike, na katero je bila izvoljena Klara Vrabl.

**Glasovanje: Za:** 23 **Proti:** 0 **Vzdržani:** 0

Imenovati je potrebno še tajnika ŠS FF. Živa Gornik v imenu predsedstva ŠS FF za tajnika ŠS FF imenuje Gregorja Gartnerja.

**Sklep:** ŠS FF imenuje Gregorja Gartnerja za tajnika ŠS FF.

**Glasovanje: Za:** 23 **Proti:** 0 **Vzdržani:** 0

Imenovati je potrebno še Finančno komisijo. Larina Griessler predstavi delovanje Finančne komisije FF. Razpisi potekajo na dva meseca, komisija nato opravi pregled prijav in seštevanje vrednosti točke glede na prijavljene projekte in razpoložljive finance.

**Sklep:**  ŠS FF imenuje Tjašo Šimunić, Gašperja Stražišarja, Tajo Ivanc in Tonyo Žagar Savić za člane Finančne komisije ŠS FF.

**Glasovanje: Za:** 23 **Proti:** 0 **Vzdržani:** 0

**Ad 3.**

Poročilo o delu predsedstva ŠS FF v prejšnji sestavi in finančno poročilo za pretekli mandat.

Brina Minca Herlec začne s predstavitvijo poročila predsedstva za mandatno leto 2020/2021. Na tej točki je odšel Luka Oprešnik.

Vodstvo ŠS FF je v mandatu 2021/22 delovalo v sestavi: Brina Minca Herlec, predsednica, Sara Svati Sharan, podpredsednica, Larina Griessler, podpredsednica, in Gregor Gartner, tajnik. Gregor Gartner poroča o prisotnosti predstavnikov na sejah. Najvišjo prisotnost na vseh sejah (rednih, izrednih, dopisnih in konstitutivni) je imela Brina Minca Herlec (100%). Najnižjo prisotnost na sejah je imel Stefan Stojkoski (42%).

Statistiko študentskih mnenj poroča Sara Svati Sharan. ŠSFF je v mandatu 2021/22 podal 74 študentskih mnenj. Pozitivnih je bilo 64, mnenja pa ni bilo mogoče podati v 10 primerih. Negativnih mnenj ni bilo. Izvedenih je bilo 9 usklajevalnih sestankov s profesorji in profesoricami, pri katerih smo zaznale težave v izvedbi študijskega procesa oz. v odnosu s študenti in študentkami. Pogovore smo opravile tudi v primerih, ko iz samih opisnih odgovorov v VIS anketah oz. interni anketi, ki jo v ŠSFF pri vseh študentskih mnenjih izvajamo v orodju 1ka, nismo razumele, če so težave prisotne ali ne, tekom pogovora pa smo si v tovrstnih primerih situacijo precej lažje razčistile. Pogovori so potekali v sodelovanju s profesorjem ali profesorico ter oddelčnim študentskim predstavnikom oz. predstavnico; glede na stopnjo problema sem zraven sodelovala še podpredsednica študentskega sveta, sodelovale pa so še oddelčna predstojnica oz. predstojnik in prodekan študent. V primeru začetka ali izteka mandata študentskih predstavnikov in predstavnic je ob pogovoru sodelovala tudi naslednica oz. naslednik v ŠSFF za dotični oddelek. Dva pogovora sta tako bila opravljena v mojem podpredsedniškem mandatu, čeprav bo oddajni rok za mnenji prihodnji mesec v mandatu prihodnje vodstvene sestave ŠSFF.

Delovno-motivacijski dan je potekal v študijskem letu 2021/22 v živo v Velenju. Svetniki in svetnice so se spoznali z osnovami študentskega organiziranja, prijavljanja projektov in oblikovanja študentskih mnenj. Študentski prostor R1B je bil v mandatnem obdobju 2021/22 spremenjen v avtonomni študentski prostor na pobudo društva Sociopatija. Študentski prostor je zdaj na Tobačni.

Finančno poročilo je podala Larina Griessler. V preteklem mandatnem obdobju je situacija koronavirusne bolezni COVID-19, v veliko manjšem obsegu vplivala na obštudijsko dejavnost kot v mandatnem obdobju 2019/2020 in 2020/2021. Kljub temu so bili tudi v mandatu 2021/22 nekateri projekti odpovedani ali prestavljeni. Da bi zagotovili nemoten potek finančnega delovanja ŠSFF in njegovega sistema razpisnih obdobij, se je predsedstvo odločilo, da ŠSFF »finančno leto« izpelje kot v normalnih razmerah in po ustaljeni časovnici obravnava vsako prijavo projekta. ŠSFF je imel v mandatnem obdobju 2021/2022 na voljo 9.771,48 € sredstev, ki so prišla zgolj z naslova študentskih prispevkov. Zaradi neprofesionalnega in nezanesljivega vodstva Študentskega sveta Univerze v Ljubljani, ki skrbi za finančni priliv za obštudijsko dejavnost članic, v letošnjem mandatu sredstev UL nismo prejeli. Izostanek sredstev UL je negativno vplival na padec vrednosti točke, ki se v zadnjih dveh razpisnih obdobjih ni dvignila nad 0,70 €. Namesto sredstev UL, ki smo jih želeli porabiti za tisk koledarčkov za bruce, smo namreč morali porabiti lastna sredstva, ki so bila predvidena za financiranje oddelčnih projektov. Financiranje tiska koledarčkov je zato v veliki meri prijazno prevzela Komisija za tutorstvo. Na padec vrednosti točke in nezmožnost financiranja koledarčkov in podobnih večjih projektov pa je, predvsem v zadnjem razpisnem obdobju, vplival tudi vsesplošni dvig cen energentov in materialov. Brez finančne pomoči Komisije za tutorstvo brezplačnih koledarčkov sploh ne bi mogli ponuditi. Zaradi vseh zgoraj našeteih razlogov bi bilo vredno razmisliti o dvigu študentskega prispevka s 3,00 € na 4,00 €. Kajti če v doglednem času ne bomo našli rešitve, izvedba kavlitetnih projektov zaradi prenizkega financiranja ne bo več možna. Sredstva smo v finančnem planu namenili za oddelčne in društvene študentske projekte, ki so se izvedli med letom, za skupne fakultetne projekte in za potrebe delovanja študentskega sveta. Skupni znesek vseh transakcij za študijsko leto 2021/2022 je 20. 11. 2022 znašal 9.184,45 €. Celotna poraba v mandatnem obdobju 2020/2021 je znašala 9.108,67 € (razlika 75,78 €; ta številka se bo do plačila vseh računov iz mandatnega obdobja 2021/2022 in prestavljenih projektov sicer še dvignila, vendar gre za zaskrbljujoč podatek, saj je bilo zaradi omejenih oz. nizkih sredstev financiranje večjega števila projektov kot leto prej toliko nižje. Zgolj za primerjavo: V mandatnem obdobju 2018/2019 je celotna poraba znašala 21.329,31 €). Neizkoriščenih je ostalo še 736,55 € (zaradi še neizvedenih projektov ali neposlanih računov). V mandatno obdobje 2022/2023 se zato prenese 736,55 €, pod pogojem, da se v nadaljevanju tega mandata izvedejo vsi načrtovani stroški. ŠSFF je v letošnjem mandatu financiral 43 oddelčnih projektov (neupoštevajoč prestavljeneali še neizvedene projekte), lani 31, predlani 34 in tri leta nazaj 69, in 1 fakultetni projekt, Kako si?. Finančna komisija je razpisala 5 razpisnih obdobij in v vsakem sredstva na podlagi razpisa dodelila projektom. Finančna komisija je izplačala sredstva 17 oddelkom (lani 16, predlani 18). Oddelki za etnologijo in kulturno antropologijo, pedagogiko in andragogiko, primerjalno književnost in literarno teorijo ter muzikologijo v študijskem letu 2021/2022 niso koristili možnosti sofinanciranja projektov.

Opomnik: od letos imamo dva predstavnika doktorskih študentov. Opozorilo: ob razmišljanju za morebitne prejemnike priznanj ŠS FF naj predstavniki v bodoče upoštevajo, kdo je v preteklih letih kakšno nagrado že prejel.

Na tej točki pride Lara Potočnik.

Na naslednji seji, ki bo izredna, se bo izbiralo predstavnike v komisije in organe na FF (razen senat in akademski zbor ter komisija za kakovost, kjer je Andraž Fink).

**Sklep:**. ŠSFF se seznanja s poročilom o delu predsednice ŠS FF v prejšnji sestavi in s finančnim poročilom za pretekli mandat.

**Glasovanje: Za:** 22 **Proti:** 0 **Vzdržani:** 0

**Ad 4.**

Razno.

DMV bo od 9. do 11. novembra in je obvezen za vse predstavnike. V petek 25. 11. 2022 bo izredna seja, vabilo pride danes po mailu.

Nik Keber poda pobudo za aplavz predsedstvu v odhajanju in čestita odhajajočim funkcionarjem za vsa leta služenja interesom študentov.

Larina Griessler opomni: danes do 23ih je rok za oddajo letnih načrtov in projektov za prvo razpisno obdobje. Vsaj letni načrt je nujno potrebno oddati pravočasno. Prepoznih prijav ne bodo upoštevali.

Seja komisije za priznanja: ni poročilo, Tjaša Š. bi samo povedala, da imajo nov pravilnik za priznanja in bo tako več priznanj lahko podeljenih, npr. profesorjem z drugih fakultet in recimo donatorjem, ki so storili veliko za FF. Uvedli bi tudi priznanje za visoke študijske dosežke, npr. 10 na leto, glede na število vpisanih, npr. če ima kdo povprečje nad 9,8. Ali tako priznanje želimo? Če imamo kakšno idejo, kakšne nagrade bi se še lahko prejemalo, naj sporočimo. Treba bi bilo preučiti, kaj je kritetij za priznanje za visoke študijske dosežke, samo ocene ali še kaj? Na različnih oddelkih različne zahteve.

Seja se je zaključila 21. 11. 2022, ob 17:20.

 Gregor Gartner, tajnik ŠS FF

 Živa Gornik, predsednica ŠSFF